



Lærer til barselsvikariat pr. 1. oktober 2026
Esajasskolen i Hvidovre søger en engageret og dygtig lærer til et barselsvikariat med tiltrædelse 1. oktober 2026, eller snarest derefter. 
Vi leder efter en lærer, der brænder for faglighed, nærvær og stærke relationer — og som ønsker at være en del af et trygt fællesskab, hvor vi møder hvert barn dér, hvor det er.

Om stillingen
Du vil få undervisningsopgaver i følgende fag:
· Dansk i 7. klasse
· Kristendom i 3., 4., 5. og 7. klasse
· Historie i 3. og 5. klasse
· Evt. musik i 4. klasse
· Evt. bibliotekstimer og støttetimer
Som lærer hos os bliver du en del af et engageret team, hvor vi har et fælles ansvar for elevernes læring, trivsel og udvikling. 
Barselsvikariatet løber frem til 30/3 2027 og stillingen er på ml. 60-80%.

Vi tilbyder
· En skole med ca. 260 dejlige og nysgerrige børn og unge 
· Et varmt og trygt menneskeligt fællesskab, som hviler på kristne værdier 
· Engagerede kollegaer med faglighed og stort hjerte for børn
· En dynamisk medarbejdergruppe med fokus på samarbejde og udvikling
· Gode arbejdspladser og en hverdag præget af nærvær, fællesskab og tillid
· Tæt forældresamarbejde og god opbakning fra en aktiv forældregruppe 

Vi forventer, at du
· Er en solid underviser i dansk og kan se dig selv varetage de øvrige fag
· Kan arbejde selvstændigt og samtidig bidrage konstruktivt i årgangs- og fagteams
· Er initiativrig, engageret og har blik for helheden
· Trives i et miljø med tydelige værdier og står inde for skolens kristne grundlag
· Bidrager positivt til hverdagen – både fagligt og socialt

Om skolen
Esajasskolen er en kristen friskole med elever fra børnehaveklasse–9. klasse og 35 ansatte. Vi lægger vægt på nærvær, fællesskab, trivsel og et højt fagligt niveau. Samarbejdet mellem skole og hjem prioriteres højt, og beslutningsvejene er korte.

Praktiske oplysninger
· Ansættelse efter gældende overenskomst mellem Finansministeriet og Lærernes Centralorganisation
· Ansøgningsfrist: snarest og senest d. 12. september kl. 12.00
· Samtaler afholdes i uge 38
· Send ansøgning til mlc@esajasskolen.dk
· Har du spørgsmål, er du velkommen til at kontakte skoleleder
Mark Lindberg-Christensen på 36 32 10 01
Skriv i ansøgningen, hvor du har set opslaget, og fortæl os gerne, hvorfor du ønsker at arbejde på en skole med netop vores værdigrundlag.

